ລັດຖະບານລາວ ປະຕິບັດ ແຜນພັດທະນາ ບໍ່ໄດ້ຕາມຄາດໝາຍ 
ທ່ານບຸນປອນ ສີສຸນາດ ຄະນະປະຈຳສະພາແຫ່ງຊາດ ແລະປະທານກຳມາທິການທຸລະກິດ ເທັກໂນໂນຈີ ແລະ ສິ່ງແວດລ້ອມ ຖະແຫລງລາຍງານ ຕໍ່ກອງປະຊຸມ ສະໄໝສາມັນຄັ້ງທີ 4 ຂອງສະພາແຫ່ງຊາດ.
ຄະນະປະຈຳສະພາແຫ່ງຊາດລະບຸວ່າ ລັດຖະບານລາວຈັດຕັ້ງປະຕິບັດແຜນການ ພັດທະນາ ເສດຖະກິດສັງຄົມ ໃຫ້ຕໍ່າກວ່າລະດັບຄາດໝາຍໃນເກືອບທຸກດ້ານ ໂດຍ ສະເພາະການພັດທະນາຜີມືແຮງງານນັ້ນ ທ່ານບຸນປອນ ສີສຸນາດ ຄະນະປະຈຳສະພາແຫ່ງຊາດ ແລະປະທານກຳມາທິການ ທຸລະກິດເທັກໂນໂນຈີ ແລະສິ່ງແວດລ້ອມ ຖະແຫລງລາຍງານຕໍ່ກອງປະຊຸມສະໄໝ ສາມັນຄັ້ງທີ 4 ຂອງສະພາແຫ່ງຊາດລາວ ຊຸດທີ 8 ທີ່ດຳເນີນກອງປະຊຸມແຕ່ວັນທີ 16 ຕຸລາ ຫາວັນທີ 17 ພະຈິກ 2017 ນີ້ວ່າການຈັດຕັ້ງປະຕິບັດແຜນພັດທະນາເສດຖະ ກິດ ແລະສັງຄົມຂອງລັດຖະບານລາວ ໃນລະຍະ 9 ເດືອນຜ່ານມາ ບໍ່ສາມາດບັນລຸ ຄາດໝາຍທີ່ວາງໄວ້ໃນເກືອບທຸກດ້ານ ຊຶ່ງຮວມເຖິງຄາດໝາຍ ການຂະຫຍາຍໂຕ ທາງເສດຖະກິດ ການຜະລິດເຂົເຂົ້າ ການພັດທະນາຜີມືແຮງງານ ແລະການໃຫ້ບໍລິ ການດ້ານສາທາລະນະສຸກດ້ວຍ ດັ່ງທີ່ີທ່ານບຸນປອນ ໄດ້ຖະແຫລງຢືນຢັນວ່າ ແຕ່ຢ່າງໃດກໍຕາມ ກະຊວງແຜນການ ແລະການລົງທືນ ກໍລາຍງານວ່າໃນຊ່ວງ 6 ເດືອນທຳອິດຂອງປີ 2017ລັດຖະບານລາວສາມາດລົບລ້າງຄວາມຍາກຈົນ ປະຊາ ຊົນລາວໄດ້ 6,546 ຄອບຄົວໃນ 83 ບ້ານ ຊຶ່ງເທົ່າກັບ 46 6% ຂອງແຜນການປີ ໂດຍເຂດທີມີປະຊາຊົນຍາກຈົນຫລາຍທີ່ສຸດ ກໍຄືແຂວງສາລະວັນ ບໍ່ແກ້ວ ເຊກອງ ຫົວພັນ ຊຽງຂວາງ ແລະອຸດົມໄຊ ຕາມລຳດັບ ກ່ອນໜ້ານີ້ ທ່ານທອງລຸນ ສີສຸລິດ ນາຍົກລັດຖະມົນຕີລາວ ໄດ້ຢືນຢັນວ່າ ເປົ້າໝາຍຂອງລັດຖະບານລາວ ທີ່ຈະລົບ ລ້າງຄວາມຍາກຈົນໃຫ້ໄດ້ຢ່າງສິ້ນເຊີງ ເພື່ອເຮັດໃຫ້ລາວຫລຸດພົ້ນຈາກການດ້ອຍ ພັດທະນາໃຫ້ໄດ້ຢ່າງແທ້ຈິງກາຍໃນປີ 2020 ນັ້ນບໍ່ໄດ້ໝາຍຄວາມວ່າຈະບໍ່ມີຄົນ ທຸກຍາກຫລົງເຫລືອຢູ່ໃນລາວເລີຍແຕ່ຢ່າງໃດ ແຕ່ເປົ້າໝາຍລົບລ້າງຄວາມທຸກຍາກ ຈົນໃນລາວ ແນໃສ່ເຮັດໃຫ້ປະຊາຊົນມີຢູ່ມີກິນໄດ້ຮັບການປິ່ນປົວເມື່ອເຈັບປ່ວຍ ລູກ ຫລານໄດ້ເຂົ້າໂຮງຮຽນ ສ້າງເງື່ອນໄຂໃຫ້ມີການຜະລິດເພື່ອກຸ້ມຕົນເອງໃຫ້ໄດ້ຢ່າງ ຍືນຍົງ ໂດຍໃນແຜນການປະຈໍາສົກປີ 2015-2016 ທີ່ຜ່ານມາລັດຖະບານລາວໄດ້ວາງ ເປົ້າໝາຍລົບລ້າງບັນຫາຄວາມຍາກຈົນຂອງປະຊາຊົນໃຫ່້ໄດ້ໃນ 179 ບ້ານ ຫລືຄິດ ເປັນ 0 48% ຂອງບ້ານທຸກຍາກທັງໝົດໃນທົ່ວປະເທດ ຫາກແຕ່ຈາກການຈັດຕັ້ງປະ ຕິບັດໂຕຈິງກໍສາມາດບັນລຸໄດ້ພຽງແຕ່ 50 ບ້ານ ຫລືຄິດເປັນ 0 03% ເທົ່ານັ້ນຂອງ ບ້ານທຸກຍາກທັງໝົດ 1,736 ບ້ານ ທາງດ້ານຄະນະພັດທະນາຊົນນະບົດ ແລະລົບລ້າງຄວາມທຸກຍາກ ຂັ້ນສູນກາງລາຍ ງານວ່າການຈັດຕັ້ງປະຕິບັດໂຄງການພັດທະນາຊົນນະບົດປີ 2017 ໄດ້ວາງເປົ້າໝາຍ ທີ່ຈະລົບລ້າງບັນຫາທຸກຍາກຂອງປະຊາຊົນໃຫ້ໄດ້ບໍ່ໜ້ອຍກວ່າ 5,580 ຄອບຄົວ ເພື່ອ ເຮັດໃຫ້ຍັງເຫລືອ 70,924 ຄອບຄົວທີ່ທຸກຍາກ ຫລືຄິດເປັນ 6 09% ຂອງຈຳນວນ ຄອບຄົວທັງໝົດໃນທົ່ວປະເທດລາວ ພ້ອມກັນນີ້ຄະນະພັດທະນາຊົນນະບົດ ແລະລົບ ລ້າງຄວາມທຸກຍາກ ຂັ້ນສູນກາງກໍຍັງໄດ້ວາງຄາດໝາຍລົບລ້າງບ້ານທຸກຈົນໃຫ້ໄດ້ 178 ບ້ານ ໂດຍຖ້າຫາກຈັດຄັ້ງປະຕິບັດໄດ້ແທ້ຈິງກໍຈະເຮັດໃຫ້ຍັງເຫລືອບ້ານທຸກຍາກ ບໍ່ເກີນ 1,511 ບ້ານ ຫລືເທົ່າກັບ 18% ຂອງຈຳນວນບ້ານທັງໝົດໃນທົ່ວປະເທດ ແລະ ໃນນີ້ກໍຮວມ ເຖິງ 78 ບ້ານ ທີ່ຈະໄດ້ຮັບການຍົກລະດັບໃຫ້ເປັນບ້ານພັດທະນາຊຶ່ງຈະເຮັດ ໃຫ້ມີບ້ານພັດທະນາເພີ້ມຂຶ້ນເປັນ 3,914 ບ້ານ ຫລືເກືອບເຖິງ 46% ຂອງບ້ານທັງໝົດ ໃນລາວ ທັ້ງນີ້ລັດຖະບານລາວໄດ້ຮັບການຊ່ວຍເຫລືອ ຈາກນານາຊາດ ນັບແຕ່ປີ 1983 ເປັນຕົ້ນມາແລະໄດ້ປະກອບສ່ວນເຮັດໃຫ້ອັດຕາຄວາມຍາກຈົນຫລຸດ ລົງຈາກ 48% ຂອງປະຊາກອນໃນປີ 1992 ມາເປັນ 17% ໃນປີໃນປີ 2015 ແລະ 10% ໃນປີ 2016 ແລະຕໍ່າກວ່າ 10% ຂອງປະຊົນລາວທັງໝົດໃນປັດຈຸບັນນີ້